lv lv lv en lv en lv en lv en en es lv en lv en lv en lv lt lv en lv en lv en fr en lv en lv en lv lv de lv lv lt lt lt lt lv lv en lv lv lv lv lv lv lv lv lv lv lv lv lv lv lt lv lv lv lv lv lv lv lv eo lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv hbs_lat lv lv lv lv lv lv lv lv lv lv lv lv hbs_lat lv lv lv lv lv lv lv lv lv lv lv lv lv lv lv lv lv lv lv lv lv lv lv lt lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv lv lv lv lv lv lv lv lv lv lv lv lt lt lv lv lv lv lv lv lv et lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv ca lv lv lv lv ca lv lv lv lv lv lv lv lv lv lv lv nl lv lv lv lt lv lv en lv
Austrālijas latviešu 53. Kultūras dienas Melburnā 2010. g. dec.
∎ - ; Laikraksts Latvietis Nr. 118 -- (2010. g. 11. nov.)
Austrālijas Latviešu 53. Kultūras dienu mākslas izstāžu organizētāja un vadītāja Anda Banikosa viesojās laikraksta „Latvietis“ redakcijā 29. oktobrī, kur viņu intervēja Ilze Nāgela.
Austrālijas Latviešu 53. Kultūras dienu Brīvdabas svētku rīkotāja Valda Jefimova viesojās laikraksta „Latvietis“ redakcijā 26.oktobrī, kur viņu intervēja Ilze Nāgela.
Kļūstiet par Kultūras dienu sponsoru!
Iepriekšējos gados ir bijusi iespēja atbalstīt Kultūras dienas, ievietojot sveicienu vai sludinājumu Kultūras dienu programmas grāmatiņā. Ziedotais atbalsts ir palīdzējis segt ne vien programmas grāmatiņas izdošanas izdevumus, bet arī vispārējos KD izdevumus.
Austrālijas Latviešu 53. Kultūras dienu Atklāšanas rīkotāja Iveta Samule viesojās laikraksta „Latvietis“ redakcijā 29. septembrī, kur viņu intervēja Ilze Nāgela.
AL53KD Kopkora koncerta „Svētki dziesmai“ otrais Ieskaņas koncerts
IN - ; Laikraksts Latvietis Nr. 113 -- (2010. g. 7. sept.)
Saulainajā un jau tīri vasarīgi siltajā svētdienas pēcpusdienā, 3. oktobrī Melburnas Latviešu nama mazajā zālē norisinājās jauks pasākums – Austrālijas Latviešu 53. Kultūras dienu Kopkora koncerta „Svētki dziesmai“ 2. Ieskaņas koncerts, bet pēc tā – „Sadziedāšanās“.
Melburnas Kultūras dienas izgājušas tīmeklī!
AL53KD komiteja ir izlaidusi tīmeklī savu mājas lapu www.al53kd.com. Ir uzstādīta lapa arī portālā Feisbuks (Facebook) – Fifty-third Kd un atvērts Vīterošanas (Twitter) konts – al53kd.
Intervija ar diriģenti Agitu Ikaunieci (noslēgums)
31. augustā Ilze Nāgela intervēja Austrālijas Latviešu 53. Kultūras dienu Kopkora koncerta virsdiriģenti Agitu Ikaunieci pāris stundas pirms Agita devās atpakaļceļā uz Eiropu no mēģinājumiem un ieskaņas koncerta Melburnā. Intervijas sākumu publicējām laikraksta „Latvietis“ 107. nr. Te ir intervijas noslēgums.
I.N.: Kā, Tavuprāt, lai dabū ļaudis ārā no mājām un panāk, lai viņi vēlētos nākt uz kora mēģinājumiem?
A.I.: Nu tas ir tāds fenomens, es teiktu, dziedātāju fenomens. Jo tur nevar saprast, kas spēlē tādu lielāku lomu, vai kādēļ dziedātāji nāk uz mēģinājumu. Es pieņemu, ka ir daļa, kas nāk tāpēc, ka ir forši džeki, ja? Ir daļa džeku, kas nāk tāpēc, ka ir foršas meitenes, ja? Tāpēc es nesaprotu formu: vīru kori vai sieviešu kori. To es īsti nesaprotu. Lasi visu >>
Intervija ar diriģenti Agitu Ikaunieci
∎ - ; Laikraksts Latvietis Nr. 107 -- (2010. g. 9. sept.)
31. augustā Ilze Nāgela intervēja Austrālijas Latviešu 53. Kultūras dienu Kopkora koncerta virsdiriģenti Agitu Ikaunieci pāris stundas pirms Agita devās atpakaļceļā uz Eiropu no mēģinājumiem un ieskaņas koncerta Melburnā.
Ilze Nāgela: Esi sveicināta, Agita! Pirms Tev uzdodu jautājumus, īsas ziņas par Tevi. Dzimusi Neretā, Latvijā. XXIII un XXIV Vispārējo latviešu dziesmu svētku virsdiriģente. Rīgas pašvaldības kultūras iestāžu apvienības Koncertorganizācijas Ave Sol galvenā mākslinieciskā vadītāja. Un patreiz gatavojās studijām Londonā.
Mans pirmais jautājums Tev: 2008. gada Dziesmusvētkos Mežaparka estrādē Tu stājies piecpadsmit tūkstošu balsu lielā kopkora priekšā. Tie Tev bija jau otrie Dziesmu svētki kā virsdiriģentei. Kāda Tev bija sajūtu pirmo reizi, kad ar savām roku kustībām Tu spēji valdīt un vadīt lielo kopkori? Vai neuztraucies? Tas taču ir grūtāk nekā stāvēt sava kora priekšā, kur katra seja pazīstama, kur redzi visus acu skatienus sev uzmanībā pievērstus?
Agita Ikauniece: Labdien! Jā, gan 2003. gadā, gan 2008. gadā – pēdējos Dziesmusvētkos es, protams, ka uztraucos. Pēdējos Dziesmusvētkos es biju mazliet gudrāka, jo to tik ļoti uz āru neizrādīju. Atšķirība stāvēt sava kora priekšā vai lielā kora priekšā, protams, ka ir. Pirmkārt, ir vajadzīgs vairāk fiziska spēka, jo vienkārši ir daudz vairāk cilvēku. Un es nezinu, kā sauc tās spējas vai prasmes piesaistīt visu dziedātāju uzmanību, jo, protams, ir daudz interesantākas lietas Mežaparka estrādē, ko redzēt, vērot, skatīties, analizēt, komentēt. Jā, ir grūtāk. Protams, ka ir grūtāk, un tā atbildība varbūt ir lielāka. Arī goda lieta tā ir ļoti liela. Lasi visu >>
Kultūras dienu ieskaņas koncerts
IN - ; Laikraksts Latvietis Nr. 106 -- (2010. g. 2. sept.)
Svētdien, 29. augustā Melburnas Latviešu namā, kā kārtējais Kultūras dienu līdzekļu vākšanas pasākums, notika AL53KD kopkora koncerta Svētki dziesmai 1. ieskaņas koncerts un sadziedāšanās.
Divas dienas – 27. un 28. augustā no plkst. 10 rītā līdz plkst. 20 vakarā Melburnas Latviešu namā bija pulcējušies Austrālijas apvienotā kora apmēram 40 dalībnieki no Adelaides, Melburnas un Sidnejas. Bija pārstāvēti kori – Dziesmu laiva, Rotas koris, Dainas koris, Atbalsis, Sidnejas Vīru koris un Adelaides DV vīru koris. Mēģinājumus vadīja un koncertā diriģēja izcilais Austrālijas latviešu diriģents, pedagogs un komponists Aldis Sils un Latvijas XXIII un XXIV Vispārējo dziesmu svētku virsdiriģente Agita Ikauniece no Latvijas. Nenogurstoši visas šīs dienas pie klavierēm pavadījumus spēlēja pianiste un arī Dainas kora vadītāja Zane Ritere. Koristi šo ļoti talantīgo diriģentu un pianistes vadībā intensīvā režīmā apguva daļu no Kultūras dienu Kopkora koncerta Svētki dziesmai programmas. Šo visu organizēja un vadīja AL53KD Kopkora koncerta vadītāja Jolanta Lārmane.
Abas mēģinājumu dienas par dziedātāju labsajūtu rūpējas Dr. Uldis Ozoliņš, gan pagatavojot garšīgo ķirbju zupu, gan sarūpējot picas vakariņām. Visas dienas dziedātājiem tika piedāvāta tēja, kafija, cepumi. Lasi visu >>
Ojārs Greste - ; Laikraksts Latvietis Nr. 106 -- (2010. g. 2. sept.)
Šī gada 27.-29. augustā Melburnā notika pirmais Austrālijas Latviešu 53. Kultūras dienu kora kopmēģinājums, koristu un diriģentu salidojums un ievada koncerts. Ap 30 koristiem no Melburnas, Adelaides un Sidnejas bija reta izdevība trīs dienas sastrādāt ar diviem talantīgiem diriģentiem – Aldi Silu no Adelaides un Latvijas Dziesmu svētku virsdiriģenti Agitu Ikaunieci.
Piektdien un sestdien, 27-28. aug. no plkst. 10 rītā līdz plkst. 8 vakarā intensīvi mācījāmies pusi no Kultūras dienu kora koncerta 24 dziesmām. Abi diriģenti iedvesmoja koristus ar spilgtu sajūtu un emociju par dziesmu izpratni.
Aldis ar daudzveidīgiem sejas vaibstiem – bargiem, smaidošiem, dusmīgiem, priecīgiem, bēdīgiem – un ar spēcīgi izteiktām roku kustībām; viņš sīki paskaidroja, kur vajag dziedāt īsāk, garāk, klusāk, skaļāk, maigāk, traģiskāk. Vadot dziesmas, viņš bija kā Samuraja karavīrs kaujas gatavībā, kā mīlētājs, kā lauva, kā traģiskais Pagliači, kas dzīvi iztēloja dziesmas izpratni. Lasi visu >>
Intervija ar Karinu Padomu
∎ - ; Laikraksts Latvietis Nr. 105 -- (2010. g. 25. aug.)
Austrālijas Latviešu 53. Kultūras dienu Noslēguma balles rīkotāja Karina Padoma viesojās laikraksta „Latvietis“ redakcijā 13. augustā, kur viņu intervēja Ilze Nāgela.
Ilze Nāgela : Karina, esi sveicināta laikraksta Latvietis redakcijā!
Melburnieši un, es domāju, arī ļoti liela daļa Austrālijas latvieši gatavojas uz šī gada lielākajiem latviešu kultūras svētkiem Austrālijā – Kultūras dienām, kuras, kā zināms, notiks jau pavisam drīz – šī gada nogalē Melburnā. Laikrakstā Latvietis jau publicētas, kā arī skanējušas latviešu radio stundās gan 3ZZZ, gan SBS intervijas ar Austrālijas Latviešu 53. Kultūras dienu rīcības komitejas priekšsēdi Anitu Andersoni, ar jauniešu pārstāvi Kultūras dienās – Jānu Andersoni, ar kopkora koncerta organizētāju un vadītāju Jolantu Lārmani un tautas deju sarīkojuma vadītāju Kalvi Jaunalksni.
Tagad es ļoti labprāt Tev uzdošu dažus jautājumus, jo Tev šajās Kultūras dienās uzticēta milzum liela atbildība – Vecgada balle – Jaunā gada sagaidīšanas balle. Kas gan būtu Kultūras dienas bez balles? Tai arvien ir daudz gaidītāju, tiek domāts par jauniem tērpiem utt. ...un interese par balli, ar kuru noslēdzas Kultūras dienas, arvien ir liela. Lūdzu Tevi pastāstīt mūsu lasītājiem par Tev uzticētajiem pienākumiem!
Karina Padoma: Pirmkārt, bija jāizvēlas balles telpa. Atrast vietu, kas būtu piemērota gan dalībnieku skaitam, gan cenā, nebija viegli. Kā izejas punktu apsvērām iespēju izmantot Latviešu namu. Iepriekšējā KD balle Sidnejā un JD (Jaunatnes dienu) balle Adelaidē notika Latviešu namos, un ļoti jauki ir pavadīt vakaru savās mājās. Bet Melburnas nams nav pietiekoši liels mūsu vajadzībām, un tā bija jādomā par citām iespējām. Apskatījāmies vairākas telpas gan pilsētas centrā, gan priekšpilsētās, to starpā arī iepriekšējās KD balles telpas. Vairākas bija pievilcīgas, bet šķērslis visbiežāk bija cena, un ņemot vērā, ka balle notiek Vecgada vakarā, cenas līdz ar to automātiski bija apmēram par 20% augstākas nekā citā laikā. Otrkārt, bija jāizvēlas balles tēma. Gribēju, lai ballei būtu vienojoša tēma, un pēc garām diskusijām un prāta vētrām inspirācija radās rīkot Salsa balli. Salsa ir dienvidamerikas mūzikas žanrs: jautrs un krāsains, dodot ballei arī līdzīgu noskaņojumu. No šīs tēmas tad bija jāsāk domāt par mūziku, dekorācijām utt. Lasi visu >>
Intervija ar Kalvi Jaunalksni
∎ - ; Laikraksts Latvietis Nr. 104 -- (2010. g. 19. aug.)
Austrālijas Latviešu 53. Kultūras dienu Tautas deju uzveduma rīkotājs Kalvis Jaunalksnis viesojās laikraksta „Latvietis“ redakcijā 5. augustā, kur viņu intervēja Ilze Nāgela.
Ilze Nāgela: Sveicināts, Kalvi! Esi sveicināts laikraksta Latvietis redakcijā!
Melburnieši, un es domāju, ka arī visi Austrālijas latvieši, gatavojas uz šī gada lielākajiem latviešu kultūras svētkiem Austrālijā – Kultūras dienām, kuras, kā zināms, notiks jau pavisam drīz – šī gada nogalē Melburnā. Laikraksta Latvietis lasītāji ir jau lasījuši intervijas ar Austrālijas Latviešu 53. Kultūras dienu rīcības komitejas priekšsēdi Anitu Andersoni, ar jauniešu pārstāvi Kultūras dienās Jānu Andersoni un kopkora koncerta organizētāju un vadītāju Jolantu Lārmani. Lasi visu >>
Intervija ar Agitu Ikaunieci
Ekspresintervija svētdien, 8. augustā
∎ - ; Laikraksts Latvietis Nr. 103 -- (2010. g. 12. aug.)
Ilze Nāgela: Vai bijāt agrāk dzirdējusi, vai varbūt pati piedalījusies Austrālijas KD? Kā uzņēmāt šo piedāvājumu – būt KD kopkora diriģentei?
Agita Ikauniece: Ja godīgi, tad par Austrālijas KD, kā arī Dziesmu svētkiem Amerikā mācījos kora literatūrā, studējot Jāzepa Mediņa mūzikas vidusskolā Rīgā vēl pagājušajā gadsimtā. Protams, ka pierakstīt šādu informāciju ir viena lieta, bet piedzīvot – pavisam cita. Esmu piedalījusies gan Amerikas latviešu Dziesmu svētkus, gan jauniešu kora Balsis sastāvā Kultūras dienās Adelaidē, kas notika pirms vairākiem gadiem. Piedāvājums piedalīties Melburnas KD nāca negaidīti. Pareizāk, to izdomāja Jolanta Lārmane un Anita Andersone. Manuprāt, iespējamais iemesls manai izvēlei bija ne tikai 2008. gada Dziesmu svētki, kuros kopā ar dziedātājiem Mežaparkā atskaņojām Saule brida rudzu lauku, bet, iespējams, tā neprātīgā, trakā, emocionālā nakts pēc Noslēguma koncerta, kad visi – dziedātāji, dejotāji, diriģenti, draugi, radinieki, rīkotāji ne tikai dziedāja tā saucamās galda dziesmas, bet vēl sešos no rīta bija spējīgi atskaņot gan latviešu tautasdziesmas, gan Lauztās priedes, tikai, teiksim tā, ļoti īpašās interpretācijās, vairāk smieklīgās. Redz – viena nakts un kopkora diriģente rokā. Ja nopietni, tad diriģēt kopkori ir ļoti atbildīgs uzdevums, bet es ceru, ka visu darīsim kopā ar kolēģiem gan no Rīgas, gan no Austrālijas latviešu koriem. Lasi visu >>
Aicinājums piedalīties koristu un diriģentu salidojumā – kopmēģinājumā Melburnā
Jolanta Lārmane - ; Laikraksts Latvietis Nr. 103 -- (2010. g. 12. aug.)
Straujiem soļiem tuvojas augusta beigas – mūsu pirmais kopmēģinājums, koristu un diriģentu salidojums Melburnā, š.g. 27.–29. augustā, kurā kopīgi gatavosimies KD Kopkora koncertam decembrī.
Šo mēģinājumu vadīs Aldis Sils un Latvijas Dziesmu svētku virsdiriģente Agita Ikauniece. Būs gan dziesmu apgūšana pa balsīm, gan dziesmu pilns skanējums kopā ar pavadījumu, būs patīkamas un vērtīgas tikšanās ar abiem talantīgajiem diriģentiem, kā arī sadarbošanās ar Melburnas bērnu kori! Lasi visu >>
Iespēja piedalīties AL53KD portretu konkursā!
Nav par vēlu darbus sagatavot AL53KD portretu konkursam!
Anda Banikosa - ; Laikraksts Latvietis Nr. 102 -- (2010. g. 4. aug.)
Konkursa mērķis ir izrādīt cieņu Austrālijas latviešu daudzveidīgai saimei. Vissvarīgākais konkursa noteikums ir, ka attēlotajai personai ir jābūt Austrālijas latvietim. Mākslinieka tautība nav ierobežota.
Pieteikšanās līdz 31. oktobrim.
Portretu konkurss tiks sadalīts divās daļās:
Atklātā balva (kurā jebkurš var piedalīties), Jaunatnes balva (dalībnieki vecumā līdz 15 gadiem).
Katrā daļā būs divas godalgas: viena žūrijas izraudzīta un otra tautas izraudzīta.
Atklātā balva: Lasi visu >>
Gunta R. - ; Laikraksts Latvietis Nr. 102 -- (2010. g. 4. aug.)
Savā aprakstā par Melburnas KD kopkora koncertu, rīkotāja Jolanta Larmane min divas iespējas kā apgūt koncerta programmu: ar ieraksta palīdzību un piedaloties virtuālā korī Atbalsis. Gribu darīt zināmu, ka Adelaidē pastāv vēl trešā, jau turpat sešdesmit gadus pastāvoša iespēja, proti, Adelaides jauktais koris Dziesmu Laiva. Katru pirmdienas vakaru tiekamies Tālavā un, kā katru gadu kopš sākās KD, mācamies kopkora koncerta programmu. Aicinu ikvienu adelaidieti, kam tuva latviešu dziesma, stāties mūsu rindās un palīdzēt turpināt šo ilggadīgo tradīciju. Daļu no šī gada programmas sniegsim publikai jau 12. septembrī, kad viesosimies DV Vīru kora koncertā, tādā veidā dodot visiem iespēju uzstāties publikas priekšā arī tiem, kam nav iespējams braukt uz Melburnu. Stājieties mūsu pulkā – nenožēlosiet! Tuvāku informāciju var dabūt no kora priekšnieces Guntas, zvanot 8271 2029. Lasi visu >>
AL 53. Kultūras dienas
Aicinājums dziedāt KD Kopkorī Melburnā
Jolanta Lārmane - ; Laikraksts Latvietis Nr. 101 -- (2010. g. 29. jūlijā)
Mīļie dziesmu draugi no tuvienes un tālienes!
XXIV Vispārējie latviešu Dziesmu svētki nu jau labu laiku aiz muguras, nupat kā izskanējuši arī X Latvijas skolu jaunatnes dziesmu un deju svētki Rīgā...
Laiks ir gatavoties nākamajam dziesmotajam notikumam – sarīkojumam Svētki dziesmai Melburnā, 2010. gada 30. decembrī! Tāpat kā Dziesmu svētkos Latvijā, mums Austrālijas latviešu 53. Kultūras dienu ietvaros paredzēts gan Kopkora koncerts, gan tautas sadziedāšanās pēc Kopkora koncerta. Lasi visu >>
Intervija ar Jolantu Lārmani
∎ - ; Laikraksts Latvietis Nr. 100 -- (2010. g. 22. jūlijā)
Austrālijas Latviešu 53. Kultūras dienu Kopkora koncerta rīkotāja Jolanta Lārmane viesojās laikraksta „Latvietis“ redakcijā 2. jūlijā, kur viņu intervēja Ilze Nāgela.
Ilze Nāgela: Ne tikai melburnieši, bet es domāju, ka arī visi Austrālijas latvieši gatavojas uz šī gada lielākajiem latviešu kultūras svētkiem Austrālijā – Kultūras dienām. Mūsu lasītāji jau ir lasījuši interviju ar Austrālijas Latviešu 53. Kultūras dienu rīcības komitejas priekšsēdi Anitu Andersoni (LL93), tāpat arī ar jauniešu pārstāvi Kultūras dienās Jānu Andersoni (LL94).
Man ir liels prieks tagad aicināt uz interviju Jolantu Lārmani, jo viņai šajās Kultūras dienās uzticēts ļoti liels gods un atbildība arī – Kopkora koncerts. Kora dziesma ir, ja varētu tā teikt, gandrīz vai katra latvieša sirdslieta, un interese par kopkora koncertu arvien ir ļoti liela. Lūdzu, pastāstīt, Jolanta, mūsu laikraksta lasītājiem par Tev uzticētajiem pienākumiem?
Jolanta Lārmane: Vispirms – pateicos par uzaicinājumu šai intervijai un ar vislielāko prieku pastāstīšu par man uzticēto atbildību šī gada Kultūras dienu rīkošanā! Lasi visu >>
...Un atkal svaigi vēji Melburnas Latviešu namā...
Vēl par AL53KD Salsa modes skate
L.L. - ; Laikraksts Latvietis Nr. 94 -- (2010. g. 14. jūnijā)
Šī gada 5. jūnija pēcpusdienā Kultūras dienu rīcības komiteja rīkoja līdzekļu vākšanas sarīkojumu Latviešu namā. Labi atceros pagājušā gadā, šim pašam nolūkam rīkoto sarīkojumu – Kremerata, kas notika februārī, – dienu pēc Melnās sestdienas ugunsgrēkiem, vēl viss tinās dūmos, koda acis un rīkli, bet, ieejot Namā, šķita tevi apņem svaigs gaiss! Kaut kā daudz kas bija pārkārtots, pārveidots, un jauni cilvēki veikli darbojās. Jauki.
Šīgada rīkotā pēcpusdiena – atkal kaut kas jauns! Pavisam cita žanra Modes Skate: Salsa – Fool modes (Fool Fashions) no Rovīnas Dūlanas (Rowena Doolan) salona. Tie, kas devāmies turpu, bažījamies – vai tik būs arī mūsu acij kaut kas patīkams ko redzēt? Nu – un Kā bija!!!.... jānožēlo tie, kas neuzdrošinājās atnākt; tik interesantu uzvedumu nebijām nedz paredzējuši, nedz piedzīvojuši! Lasi visu >>
Intervija ar Jānu Andersoni laikrakstam „Latvietis“
IN - ; Laikraksts Latvietis Nr. 94 -- (2010. g. 14. jūnijā)
Ilze Nāgela: Priecājos, ka Tu atradi laiku un esi piekritusi sarunai par Kultūras dienām un dalīties ar laikraksta Latvietis lasītājiem par saviem gan jau padarītajiem, gan arī iecerētajiem darbiem. Tuvojas šī gada lielais notikums Austrālijas latviešu dzīvē – Kultūras dienas! Saprotu, ka Tu esi Kultūras dienu jaunatnes pārstāve. Pastāsti, lūdzu, kāda ir jauniešu loma šogad Melburnas Kultūras dienās!
Jāna Andersone: Jā, esmu jaunatnes pārstāve Kultūras dienu komitejā. Cenšos pārstāvēt jauniešu intereses un izteikt domas no jaunieša viedokļa. Melburnas Kultūras dienas grib iesaistīt visas paaudzes savā programmā un darbībā. Mana loma ir ne tikai informēt komiteju par jauniešu domām, bet arī mudināt jauniešus piedalīties festivālā. Lasi visu >>
Intervija ar Anitu Andersoni laikrakstam „Latvietis“
∎ - ; Laikraksts Latvietis Nr. 93 -- (2010. g. 9. jūnijā)
Austrālijas Latviešu 53. Kultūras dienu rīcības komitejas priekšsēde Anita Andersone viesojās laikraksta „Latvietis“ redakcijā 2. jūnijā, kur viņu intervēja Ilze Nāgela.
Ilze Nāgela: Nav noslēpums, ka strauji tuvojas lielais un nozīmīgais notikums šogad ne tikai Melburnas latviešu, bet arī visu Austrālijas latviešu dzīvē – Austrālijas Latviešu Kultūras dienas – jau 53. Kultūras dienas. Lūdzu Tevi īsumā par tām pastāsti mūsu lasītājiem! Lasi visu >>
Austrālijas latviešu 53. Kultūras dienu atbalsta sarīkojums
IN - ; Laikraksts Latvietis Nr. 93 -- (2010. g. 9. jūnijā)
Pelēka, apmākusies, auksta un lietaina Melburnas ziemas diena. Saule nerādās sestdienas, 5. jūnija pēcpusdienā, kad jau pēc četriem sāk krēslot... Bet jau atverot Melburnas Latviešu nama durvis, šķiet pati vasara pretim nāk; skan čalas, smiekli, valda rosība. Citreiz tīri plašā priekštelpa kļuvusi par šauru ļaužu pulkam, un pulks kļūst arvien lielāks. Kā jau laikrakstā Latvietis Nr. 90 bija ziņots, MLN mazajā zālē notiek Salsa modes skate par labu Austrālijas latviešu 53. Kultūras dienām. Pie durvīm, laipni smaidot, visus sagaida viena no šī sarīkojuma rīkotājām Karina Padoma. Un ne tikai ar smaidu vien, bet arī ar garšīgām uzkodām, glāzi dzirkstošā vīna vai cita atspridzinoša dzēriena. Lasi visu >>
Austrālijas Latviešu 53. Kultūras dienās
Valda Jefimova - ; Laikraksts Latvietis Nr. 93 -- (2010. g. 9. jūnijā)
AL 53. Kultūras dienu ietvaros pirmdien, 27. decembrī Melburnas Latviešu namā no plkst. 10 līdz 14.00 notiks pasākums, kas Melburnā agrāk nav bijis – Brīvdabas svētki.
Šajā svētku dienā katrs latviešu nama stūrītis tiks iedzīvināts ar kādu latvisku nodarbību vai priekšnesumu. Nama kafejnīcā, kā arī priekšdārzā, kur būs ierīkoti galdiņi ar krēsliem, varēs iegādāties visdažādākos latviešu ēdienus, to starpā, desiņas, skābus kāpostus, pīrāgus, kartupeļu salātus, pelēkos zirņus ar speķi, auksto biešu zupu, gurķu salātiņus, biezpienkūkas un magoņmaizītes. Būs iespēja iemalkot vēsus atspirdzinājumus – Latvijas alu, pa šampanieša glāzītei, vai arī atsvaidzināties ar svaigi izspiestu augļu sulu. Ik pa stundai priekšdārzā būs bērnu muzikālie priekšnesumi, un palaikam varēs dzirdēt muzikantus, dziedot un spēlējot latviešu mūziku. Lasi visu >>
Aicinājums piedalīties Kultūras dienu tirdziņā!
Austrālijas Latviešu 53. Kultūras dienās
Karīna Vējiņa - ; Laikraksts Latvietis Nr. 93 -- (2010. g. 9. jūnijā)
AL 53. Kultūras dienu laikā Brīvdabas svētku ietvaros būs tirdziņš. Brīvdabas svētki notiek Melburnas Latviešu namā š.g. 27. decembrī, no plkst. 10.00 līdz 14.00.
Tirdziņš, kas ir paredzēts foajē telpā, ir būtiska Brīvdabas svētku sastāvdaļa. Brīvdabas svētku dienā katrs latviešu nama stūrītis tiks iedzīvināts ar kādu latvisku nodarbību vai priekšnesumu. Nama priekšdārzā būs ierīkoti galdiņi ar krēsliem. Varēs iegādāties visdažādākos latviešu ēdienus un vēsus atspirdzinājumus. Palaikam būs bērnu un jauniešu muzikālie priekšnesumi. Visu dienu būs īpašas nodarbības un izpriecas bērniem. Lasi visu >>
AL 53. Kultūras dienas
Gatavojieties modes skatei ar „salsa“ piegaršu!
Karina Padoma - ; Laikraksts Latvietis Nr. 90 -- (2010. g. 19. maijā)
Sestdien, 5. jūnijā pulksten 16.00 Melburnas Latviešu nama mazajā zālē notiks Salsa modes skate par labu Austrālijas latviešu 53. Kultūras dienām. Kultūras dienu noslēguma ballei būs salsa virstēma, un ar šo sarīkojumu ceram Jūs iekārdināt ar aizraujošo salsa mūzikas ritmu un krāšņiem modes tērpiem, lai jūs sāktu iejusties Vecgada vakara balles noskaņojumā. Šim nolūkam esam izdomājuši uzrīkot modes skati ar salsa piegaršu! Lasi visu >>
Melburnieši pošas Kultūras dienām!
Rīkotāju saimē triju paaudžu pārstāvji
Anita Andersone - ; Laikraksts Latvietis Nr. 90 -- (2010. g. 19. maijā)
Šī gada beigās no 26. līdz 31. decembrim Melburnā notiks Austrālijas latviešu 53. Kultūras dienas. Melburnas latviešu nama saimnieki veic daždažādus uzlabošanas darbus, gaidot svētku ciemiņus, un svētku rīkotāji mērķtiecīgi strādā pie programmas veidošanas.
KD rīkotāju saimē ir ļoti daudz darbinieku, kurus visus nepieminēs šajā rakstā, bet ar kuriem laika gaitā varēs iepazīties. Rīkotāju darbinieku pulku veidojot, ir smelts gan no pieredzējušiem sabiedrības darbiniekiem, gan no tādiem, kuriem ir mundrinājums iedzīvoties pirmo reizi sabiedriskā darbā. Vairāki līdzdarbinieki ir piesaistīti arī no Latvijas iebraucēju saimes. Ir pārstāvētas trīs paaudzes, bet īpaša vērība pievērsta jaunāko paaudžu pārstāvju piesaistīšanai, kurām būs arvien lielāka atbildība par Kultūras dienu, kā arī sabiedrības, nākotnes virzienu. Lasi visu >>
Austrālijas latviešu 53. Kultūras dienu komiteja izsludina portretu konkursu!
∎ - ; Laikraksts Latvietis Nr. 83 -- (2010. g. 7. apr.)
Austrālijas latviešu 53. Kultūras dienu komiteja laipni aicina ikvienu mākslinieku piedalīties pirmajā Austrālijas latviešu sabiedrības portretu konkursā!
Konkursa mērķis ir izrādīt cieņu Austrālijas latviešu daudzveidīgajai saimei. Vissvarīgākais konkursa noteikums ir, ka attēlotajai personai ir jābūt Austrālijas latvietim. Mākslinieka tautība nav ierobežota. Lasi visu >>
Nāciet dziedāt korī „Atbalsis“!
Jāna Andersone - ; Laikraksts Latvietis Nr. 81 -- (2010. g. 24. martā)
Sestdien, 20. martā kora Atbalsis Melburnas nodaļa noturēja pirmo mēģinājumu 2010. gadā. Kopš Dziesmu svētkiem 2008. gadā, kamdēļ Atbalsis iesāka dziedāt, ir nākuši klāt 8 jauni dziedātāji, – ceram, ka dziedātāju skaits turpinās augt!
Koristi ar lielu entuziasmu iesildīja balsis Svētki Dziesmai, AL 53. KD kopkora koncertam. Koncerta vīzijas radītāja Jolanta Lārmane ar smaidu un prieku novadīja mēģinājumu un dalījās ar savu sapni, atspoguļot Dziesmu svētku enerģiju gada beigu koncertā. Lasi visu >>
Vai gribas izstiept kājas un balsis?
Tad uz Melburnu, uz Melburnu ar dziesmas grāmatiņu un ATBALSIS kopību
Marija Perejma - ; Laikraksts Latvietis Nr. 77 -- (2010. g. 25. febr.)
Austrālijas Apvienotais koris Atbalsis tika dibināts 2007. gadā pēc Rīgas kora Balsis diriģenta Inta Teterovska mudinājuma Adelaides Kultūras dienu laikā: apvienot visus dziesmas tautiešus ar aicinājumu piedalīties kā kopai Latvijas 2008. gada Dziesmu svētkos.
Kopš tā laika 30 koristi no Atbalsis dziedātāju saimes ir piedalījušies arī 2008. gada Sidnejas Kultūras dienās un 2009. gada Kanādas Dziesmu svētkos. Tas ir bijis paveicams, jo pēc Latvijas svētku rīkotāju ieteikuma pirmo reizi lietoja tīmekļa elektroniskās iespējas. Atsevišķus balss ieskaņojumus pielietoja arī Kanādas svētku rīkotāji, un tagad pirmo reizi tas būs pieejams, gatavojoties uz Austrālijas Kultūras dienu Kopkora koncerta Melburnā. Lasi visu >>
Kā senāk sakta senču tērpiem, tā šodien Kultūras dienas Austrālijas latviešiem!
Anita Andersone - ; Laikraksts Latvietis Nr. 75 -- (2010. g. 10. febr.)
Šī gada beigās notiks Austrālijas latviešu 53. Kultūras dienas Melburnā. Kultūras dienas ik reizi tiek noraksturotas ar īpaši veidotu emblēmu. Šoreiz mūsu svētku nozīme tiek raksturota ar audumā iespraustu pakava saktu.
AL53. KD emblēmas konkursā uzvarēja Anda Banikosa (Banikos, dz. Saulīte). Anda Banikosa ir māksliniece ar plašu darbības apjomu, strādājot dažādos mākslas dizaina laukos, tai skaitā ar skatuves tērpu un dekorāciju veidošanu, stiklu darbiem, gleznošanu un grāmatu ilustrēšanu. Anda ir piedalījusies vairākās izstādēs kā Austrālijā, tā arī Latvijā. Lasi visu >>
Tikšanās ar Pēteri Vasku un Dzintru Geku
Filmas izrādei Melburnā par Sibīriju seko intervija ar komponistu
Miervaldis Balodis - ; Laikraksts Latvietis Nr. 62 -- (2009. g. 11. nov.)
Starptautiski pazīstamais latviešu komponists Pēteris Vasks un kinorežisore Dzintra Geka tikās ar Melburnas latviešiem š.g. 24. oktobrī Latvijas goda konsula Jāņa Dēliņa mājā.
Tikšanos rīkoja Austrālijas latviešu 53. Kultūras dienu rīcības komiteja tās priekšsēdes Anitas Andersones vadībā. Anita ievadīja pēcpusdienu, iepazīstinot ar abiem ievērojamiem viesiem, viņu darbu un pienesumu Latvijas kulturālai dzīvei. Lasi visu >>
Pāri Latvijai ar kājām
AL47 sarīkojums AL53KD atbalstam
Miervaldis Balodis - ; Laikraksts Latvietis Nr. 52 -- (2009. g. 3. sept.)
Ar šādu ievadu AL47 komiteja aicināja 23. augustā uz šampanieša brokastīm Hiltona viesnīcā Austrummelburnā, kur Viktorijas pavalsts apgabaltiesnesis Greims Andersons (Graham Anderson, QC) 161 klausītājam stāstīja par savu pēdējo Latvijas šķērsojumu, kurš beidzās 8. augustā. 385 km garo ceļa gabalu no Lietuvas robežas pie Navikai līdz Igaunijas robežai pie Meizakilas (Mõisaküla) Greims paveica 11 dienās.
Nav jāatkārto Greima biogrāfija; tā parādījusies Austrālijas (un arī citos) latviešu laikrakstos vairākas reizes. Ja kādam būtu jāpiešķir pagodinājums kā goda latvietim (Honorary Latvian), tad Greims būtu viens no pirmajiem kandidātiem. Viņš darījis ļoti daudz, popularizēdams Latvijas vārdu ne tik vien tīmeklī, bet arī publiski citās vietās. Ir liela māksla pateikt maz daudzos vārdos, bet vēl lielāka – pateikt daudz īsos vārdos. Greimam izdevās pateikt daudz, izvadājot klausītājus un vērotājus pa Latvijas ceļiem, mežiem, krūmiem, purviem, ezeriem, laukiem, pakalniem un pat atstātu dzelzceļa stigu. Paveicot caurmērā 35 km dienā ar vidējo ātrumu 4,6 km stundā, jāatzīst, ka šis ir visai pieklājīgs ātrums salīdzinājumā ar 6 km stundā, ko uzskata par militāra pārgājiena ātrumu. Lasi visu >>
Maestro Gidons Krēmers un „Kremerata Baltica“
Ivars Mirovics - ; Laikraksts Latvietis Nr. 23 -- (2009. g. 10. febr.)
Melburnas Latviešu namu 8. feb. vakarā ar savu klātieni pagodināja pasaules slavenais vijolnieks Gidons Krēmers kopā ar gandrīz visiem kamerorķestra Kremerata Baltica mūziķiem. Četri no tiem, stīgu kvarteta Eifonija (Euphonia) sastāvā, Misiņa zālē 70 klausītājiem nospēlēja Bēthovena Serioso kvartetu fa minorā.
Pusstundu intensīvais un spēcīgais kvarteta izpildījums sagrāba klausītājus kā lamatās. Mazās zāles telpa neļāva noklausīties priekšnesumu kā parasts pa gabalu vai no sāniem. Šeit katrs jutās ierauts straumes virpulī; padots stīgu skaņu pilnīgai varai. Bija neizbēgami vairākkārt satrūkties pie pēkšņiem, asiem, stipriem lociņu kreščendo rāvieniem. Bija tāda sajūta, ka esi padots pilnīgā mūzikas varā; nav vērts ne pretoties, ne padoties. Šādu spēcīgu iespaidu varbūt pastiprināja mazā Misiņa zāles telpa. Lasi visu >>
Maestro Gidons Krēmers un „Kremerata Baltica“
Koncerts Melburnas Latviešu namā
Mūzikas cienītājs - ; Laikraksts Latvietis Nr. 23 -- (2009. g. 10. febr.)
Pasaules slavenais kamerorķestris Kremerata Baltica un tā dibinātājs un vadītājs Gidons Krēmers – droši var teikt viena no spožākajām zvaigznēm pasaules vijolnieku zvaigznājā ir uzstājušies nupat jau gandrīz visos kontinentos un slavenākajās, ievērojamākās un labākajās pasaules koncertzālēs. Mūzikas cienītāji visā pasaule viņus klausās, apbrīno un par viņiem jūsmo. Un ar katru savu uzstāšanos viņi nes pasaulē slavu vārdam Kremerata Baltica, tātad arī Igaunijas, Latvijas un Lietuvas vārdam. Tiem, kas piemirsuši, atgādināšu, ka pirms 12 gadiem Gidons Krēmers izveidoja orķestri un tieši 9. februāri 1997. gadā Kremerata Baltica pirmo reizi uzstājās publikai Rīgā.
Laikraksta Latvietis 20. numurā stāstīts par Gidonu Krēmeru, kā arī par Kremerata Baltica, kuru viņs dibināja sev kā dāvanu savā 50. dzimšanas dienā. Sākumā orķestris bija paredzēts vienai sezonai, bet sadarbība ar jaunajiem, talantīgajiem Baltijas valstu mūziķiem nu jau pārvērtusies 12 gadu ilgā, ciešā vienībā ar nu jau 12 sezonas kopīgi spēlēto koncertu bagāžu. Lasi visu >>
Svaigs vējš Melburnas Latviešu namā
Gidons Krēmers Melburnas Latviešu namā
E.L. - ; Laikraksts Latvietis Nr. 24 -- (2009. g. 17. febr.)
Ir 8. februāris! Vakar, 7. februārī – Melnajā sestdienā Viktorijā DEG! Deg meži, deg mājas miesti –pilsētiņas – deg mašīnas un deg cilvēki! Uguns viesuļvētra drāzās drausmīgā ātrumā pāri visam, –iznīcinot visu, kas tai gadās ceļā... Var tikai teikt – Elle zemes virsū!!!
Un raugi, – nākošā dienā – brīnumaina kārtā – temperatūra nokritās no +46,4°C uz vidējiem 20C!! Arī mēs, tie, kas nedegām ugunī, bet mocījāmies karstumā, – varam atvilkt elpu... Melburnas Latviešu Namā nepiedzīvots sarīkojums – Gidons Krēmers un daļa viņa Kremerata Baltica orķestra dalībnieku – stīgu kvarteta Eifonija koncerts! Mīļais Dieviņš mums ir bijis labvēlīgs – mēs varam elpot – drīkstam nomazgāties 4 minūšu laikā – mums piesūtīti smilšu pulksteņi vēlamam dušas laika garumam ar pierakstu – varbūt var ātrāk!! Un var arī! Mana mamma teiktu, kā bērnībā teica, –viena vieta redz, otra dzird! Bet mums taču drausmīgs ūdens trūkums... ir jātaupa, kā var un māk! Nu un tā sagatavojusies – sapucējusies, dodamies ceļā! Lasi visu >>
Tikšanās ar Gidonu Krēmeru un Kremerata Baltica Melburnas Latviešu namā!
Anita Andersone - ; Laikraksts Latvietis Nr. 21 -- (2009. g. 17. janv.)
Austrālijas latviešu 53. Kultūras dienu 2010 rīcības komiteja svētdien, 8. februārī plkst. 19.30 Latviešu namā rīko tikšanos ar pasaulslaveno vijolnieku Gidonu Krēmeru un viņa kamerorķestri Kremerata Baltica. Gidons Krēmers kopā ar Kremerata Baltica viesojas Melburnā, lai piedalītos jaunās Melbourne Recital Centre koncertzāles atklāšanā. Kremerata svinēs savu 12 gadu pastāvēšanas jubileju tieši Melburnā un ir izvēlējušies savas dzimšanas dienas svinības ievadīt Melburnas Latviešu namā!
Gidons Krēmers ir izteicis interesi tikties ar Melburnas latviešiem un iegriezīsies Latviešu namā pēc sava koncerta. Ir paredzēts, ka koncerts beigsies plkst. 21.30. Lasi visu >>
KD Tautas deju uzvedums 30. decembrī
Nodod Kultūras dienu karogu Melburnai
Kārlis Ātrens - ; Laikraksts Latvietis Nr. 18 -- (2009. g. 6. janv.)
Tautas dejas notika Parramattas Riversaida teātrī (Riverside Theatre), kam ir liela skatuve un divi balkoni skatītājiem. Visas dejas pavadīja Brisbanes Zigrīdas ansamblis kopā ar Sidnejas Muzykantiem, līdz ar to skatītāji baudīja ne tikai dejas, bet vēl vienu koncertu. Ritms, instrumenti un vokalīze deva burvīgu, skanīgu un jautru pavadījumu. Dejas virpuļoja viena pēc otras cauraustā tirdziņu tēmā. Veci un jauni sadancojās ar prieku, enerģiju un humoru pilnām starpspēlēm. Viena sieva dabūja savu vīru aiz auss aizvilkt no alus mucas. Vakara beigās Viktorija Mačēna pēc pateicības vārdiem palīgiem un publikai, nodeva Kultūras dienu karogu Anitai Andersonai, kura rīkos Kultūras dienas Melburnā 2010. gadā. Melburnas KD Komiteja pateicās Sidnejas KD Komitejai par lielo darbu un skaistām dienām, pasniedzot viņiem rudzu maizi iesaiņotu ozolu lapu vainagā un caurvītu ar liepu lapām, lai sidnejieši varētu atgūt spēku un braukt pēc diviem gadiem uz Melburnu. Lasi visu >>
Laikraksts "Latvietis" - © 2008-2021 Sterling Star Pty Ltd. ABN 54053671855. All Rights Reserved.